armvectores/hy_wikipedia_2023 huggingface dataset:
Բորիս Կուրդյումով

Բորիս Կդյումով (ռուս.՝ Бори́с Гео́ргиевич Курдю́мов, օգոստոսի 8, 1950(1950-08-08), Բիշքեկ, Ղրղզական ԽՍՀ, ԽՍՀՄ), ռուսական դիվանագետ։


== Կենսագրություն ==
Ավարտել է Ֆրունզենի պոլիտեխնիկական ինստիտուտը (1972) և ԽՍՀՄ ԱԳՆ դիվանագիտական ակադեմիան (1990)։ Դիվանագիտական գործունեությամբ սկսել է զբաղվել 1990 թվականից։

1990-1993 թվականներին՝ Մոզամբիկում ԽՍՀՄ դեսպանատան խորհրդական (1991 թվականից՝ Ռուսաստան)։
1997-2000 թվականներին՝ ՌԴ ԱԳՆ Տեղեկատվության և մամուլի վարչության պետ, խորհրդական, ավագ խորհրդական։
2000 թվականի հոկտեմբերից-2001 թվականի փետրվարը՝ ՌԴ ԱԳՆ տեղեկատվական ապահովման դեպարտամենտի տնօրենի տեղակալ։
2001-2004 թվականներին՝ Ռուսաստանի ԱԳՆ տեղեկատվական ապահովման դեպարտամենտի տնօրեն։
2004-2011 թվականներին՝ ՌԴ ԱԳՆ անվտանգության դեպարտամենտի տնօրենի տեղակալ։
2011 թվականի հունվարի 14-ից-2018 թվականի փետրվարի 1-ը՝ Կաբո Վերդեում Ռուսաստանի արտակարգ և լիազոր դեսպան։ Հավատարմագրերն հանձնվել է 2011 թվականի փետրվարի 18-ին։Ամուսնացած է ունի երկու որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2003 թվականի ապրիլի 2)։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը Կաբո Վերդեում Ռուսաստանի դեսպանատան կայքում Archived 2013-12-16 at the Wayback Machine.
Վալյե Գրանդե (դեպարտամենտ)

Վալյե Գրանդե (իսպ.՝ Departamento de Valle Grande), դեպարտամենտ Արգենտինայում, Ժուժույ պրովինցիայի կազմում։ Տարածքը՝ 962 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 2451 մարդ՝ 2001 թվականի 2386-ի փոխարեն, որը կազմում է 2,7% աճ։ Բնակչության խտությունը՝ 2,55 մարդ/կմ2։ Վարչական կենտրոնն է Վալյե Գրանդեն։


== Աշխարհագրություն ==
Դեպարտամենտը գտնվում է Ժուժույ պրովինցիայի արևելքում։ Սահմանակից է՝

հյուսիսում` Ումաուակա դեպարտամենտին,
արևելքում` Սալտա պրովինցիային,
հարավում` Լեդեսմա դեպարտամենտին,
արևմուտքում` Տիլկարա դեպարտամենտին։


== Խոշորագույն բնակավայրեր ==


== Ծանոթագրություններ ==
Ակումբային հիմնարկներ

Ակումբային հիմնարկներ (անգլ.՝ clob կամ club, գերմ.՝ club), կուլտուր-լուսավորական հիմնարկներ սոցիալիստական երկրներում։ Ծառայում են բնակչության գաղափարական-քաղաքական դաստիարակությանը և ընդհանուր կուլտուրական մակարդակի բարձրացմանը։


== Տեսակներ ==
Ակումբային հիմնարկներն են կուլտուրայի պալատներն ու տները, ձեռնարկությունների, գիտական և ստեղծագործական միավորումների, սպորտային և այլ կազմակերպությունների ակումբները, խրճիթ-ընթերցարանները են։ Ակումբային հիմնարկներում կազմակերպում են կինոֆիլմերի ցուցադրում, երեկույթներ, համերգներ, մրցույթներ, դասսւխոսություններ՝ քաղաքացիական, բնագիտական, տեխնիկական, գրական և այլ թեմաներով։


== Ղեկավարող վարչություններ ==
Ակումբային հիմնարկներ ղեկավարող վարչությունը կամ խորհուրդն ընտրվում է տվյալ ակումբային հիմնարկներում վաստակ ունեցողներից։ Հայկական Խորհրդային Սոցիալիստական Հանրապետությունում կա 1121 ակումբ և կուլտուրայի տուն, որից 915-ը՝ գյուղերում, 206-ը՝ քաղաքներում։ Նրանց կից գործում է 4403 խմբակ (1971)։
Հյուսիսափայլ (Չըրչի նկար)

«Հյուսիսափայլ» (լատ.՝ Aurora Borealis), ամերիկացի նկարիչ, ռոմանտիզմի կարկառուն ներկայացուցիչ Ֆրեդերիկ Էդվին Չըրչի (Frederic Edwin Church, 1826-1900 թվականներ) նկարներից։ Նկարիչը կտավը վրձնել է 1865 թվականին։ Կտավի չափերն են՝ 142,3 × 212,2 սմ
: Այսօր «Հյուսիսափայլ» ստեղծագործությունը պահպանվում և ցուցադրվում է Վաշինգտոնի Ամերիկյան արվեստի Սմիթսոնյան թանգարանում։


== Պատմություն ==
«Հյուսիսափայլ» նկարը ստեղծելիս Ֆրեդերիկ Էդվին Չըրչը օգտագործել է հրեա նկարիչ Այզեկ Իսրայել Հայեսի «Չըրչի պիկ, Արկտիկա» (անգլ.՝ Church's Peak. Arctic Regions) նկարը։ Այզեկը այն ստեղծել էր այն ժամանակ, երբ բևեռային էքսպեդիցիա էր կատարել 1860-1861 թվականներին։ Համաձայն Հայեսի մանրամասն նկարագրի, որը կարդում ենք նրա «Բևեռային բաց ծովը» (անգլ.՝ The Open Polar Sea) գրքում, իսկ ավելի ուշ Չարլզ Թոմլիսոնի գրքում, Չըրչի պիկը գտնվում է Էլսմիր կղզու արևելյան ափերին՝ Քենեդու նեղուցի կողմից, որը բաժանում է Հյուսիսային կանադական կղզիներն ու Գրենլանդիան։
Անձամբ Չըրչը 1864 թվականի դեկտեմբերի 23-ին ականատես է եղել բևեռափայլի երևույթին, որը տեսանելի է նաև Կանադայի Մեն նահանգի Մաունթ Դեզերտ կղզուց։ Նա հիանալով այդ երևույթով, ստեղծում է իր «Հյուսիսափայլ։ Մաունթ Դեզերտ կղզի։ Բար հարբորից։ Մեն» (անգլ.՝ Aurora Borealis. Mt Desert Island. From Bar Harbor, Maine) կտավը։ Շատ ամերիկացիներ, դիտելով նրա «Հյուսիսափայլ»-ը, ընդունեցին որպես Հյուսիսի հաղթանակի նախանշան, քանի որ, տակավին, դեռ շարունակվում էր քաղաքացիական պատերազմը։ Ու արդյունքում, հենց այս հաղթանակի խորհրդանիշով ճանաչվեց «Հյուսիսափայլ» կտավը, որը Ֆրեդերիկ Էդվին Չըրչն ավարտին հասցրեց 1865 թվականին։
1911 թվականին Էլեանոր Բլոջետը (Eleanor Blodgett) «Հյուսիսափայլ» ստեղծագործությունը նվիրեց Վաշինգտոնի Ամերիկյան արվեստի Սմիթսոնյան թանգարանին։


== Նկարագիր ==

«Հյուսիսափայլ» կտավում պատկերված է արկտիկական բնատեսարան, որը բաղկացած է սառույցներից և քարերից։ Ամբողջ երկնակամարում երևում է բևեռափայլը։ Առջևի մասի ձախ կողմում երևում է Այզեկ Իսրայել Հայեսի (Isaac Israel Hayes) երկկայմ առագաստանավը, որը կոչվում էր «United States »: Նրա հետնամասում գտնվում են մթին ժայռոտ լեռները, իսկ ավելի հեռվում ուրվագծվում է Չըրչի պիկը (անգլ.՝ Church's Peak), որն անվանվել է այսպես, ի պատիվ Այզեկի ընկերոջ՝ նկարիչ Ֆրեդերիկ Էդվին Չըրչի։


== Այլ նկարներ ==
Ֆրեդերիկ Էդվին Չըրչի մեկ այլ առավել հայտնի նկարը, որը կրկին կապված է բևեռային թեմատիկայի հետ, կոչվում է «Սառցասարեր»։ Այն նկարվել է 1861 թվականին։ Այսօր «Սառցասարեր» կտավը Դալլասի արվեստի թանգարանի սեփականությունն է հանդիսանում։ Չըրչը ևս մի քանի նկարներ ունի, որտեղ սառցասարեր են պատկերված։


== Տե՛ս նաև ==
Հյուսիսափայլ


== Ծանոթագրություններ ==


== Արտաքին հղումներ ==
The Smithsonian American Art Museum page offers a zoomable view of the painting and photographs of the installation.
Research Notes, Smithsonian American Art Museum, December 2011.
Don't Shut Me Down

«Don’t Shut Me Down», շվեդական ABBA խմբի երգը, թողարկվել է 2021 թվականի սեպտեմբերի 2-ին։։


== Երգի մասին ==
Երգը ստեղծվել և ձայնագրվել է դեռևս 2017 թվականին, երբ կոլեկտիվի անդամները նոր էին վերամիավորվել համատեղ աշխատանքի համար։ Այն պատմում է տղամարդու և կնոջ հարաբերությունների մասին։ Ինչպես քառյակի շատ այլ աշխատանքներում, հենց կինն է իր համար գլխավոր ու տանջալի քայլը անում՝ վերադառնում է իր սիրելիի մոտ ու համարձակվում բացատրվել նրա հետ։


== Հիթ-շքերթներ ==
Illegal chart entered CIS|237

Illegal chart entered Billboardglobal200|54

Illegal chart entered Ireland4|12


== Ծանոթագրություններ ==
Կյույնեիճուք

Կյույնեիճուք, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սալամաթ

Սալամաթ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մանու Ռիոս

Մանու Ռիոս (անգլ.՝ Manu Rios, դեկտեմբերի 17, 1998(1998-12-17), Կալսադա դե Կալատրավա, Սիուդադ Ռեալ, Իսպանիա), իսպանացի դերասան, երգիչ և մոդել։ Առավել հայտնի է Նեթֆլիքսի «Էլիտա» հեռուստասերիալում կատարած Պատրիկի դերով։


== Կենսագրություն ==
Ծնվել է 1998 թվականի դեկտեմբերի 17-ին Իսպանիայի Կալսադա դե Կալատրավա քաղաքում։


== Կարիերա ==
2002 թվականին նկարահանվել է իսպանական «Որտե՞ղ» (իսպ.՝ ¿Dónde está?) դրամայում։ 2014-2016 թվականներին կատարել է Մաուրիի դերը «Պեպեի ճաշարանը» հեռուստասերիալում։ 2021 թվականին նկարահանվել է «La Tarotista» հեռուստասերիալում։ 2020 թվականին Նեթֆլիքսը հայտարարել է, որ Մանու Ռիոսը հանդես է գալու «Էլիտա» պատանեկան դրամա հեռուստասերիալում՝ Պատրիկի դերով։


== Ֆիլմագրություն ==


=== Հեռուստատեսություն ===


=== Թատրոն ===


== Ծանոթագրություններ ==
(1383) Լիմբուրգիա

(1383) Լիմբուրգիա (անգլ.՝ Limburgia), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 9-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 3,075581 ա. մ., առավելագույնը մոտենում է 2,4858 ա. մ. հեռավորության վրա և հեռանում 3,6654 ա. մ.։ Արեգակի շուրջ մեկ ամբողջական պտույտ է կատարում 1970,1 երկրային օրվա ընթացքում, իր ուղեծրով շարժվելով միջինում 0,182731 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1383) Լիմբուրգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Iron Sky (երգ)

Iron Sky (թարգ.՝ «երկաթե երկինք»), շոտլանդացի երգիչ, երգահան Պաուլո Նուտինիի երգը՝ իր երրորդ Caustic Love ստուդիական ալբոմից՝ թողարկված 2014 թվականի ապրիլին։ Երգը թողարկվել է 2014 թվականի օգոստոսին՝ որպես սինգլ Atlantic Records լեյբլի միջոցով։ 2014 թվականի գարնանը երգը Մեծ Բրիտանիայի շքերթներում զբաղեցրել է 42-րդ հորիզոնականը՝ մինչև պաշտոնական թողարկումը։
Երգը նկարագրում են «դանդաղորեն այրող» խոսքերով։ The Independent-ը երգը նկարագրել է որպես «գիտակից և խորը հոգու հուզիչ խառնաշփոթ» և համեմատել Փերսի Սլեջի և Քուրթիս Մեյֆիլդի երգեցողության հետ։ Այն ներառում է «Մեծ բռնապետը» (1940) ֆիլմից Չարլի Չապլինի հայտնի խոսքի ձայնագրությունը։
Սկզբնապես Նիդերլանդներում շքերթներում չհայտնված երգը 2015 թվականի սկզբին լսվեց երկրում 3FM ռադիոկայանի շնորհիվ՝ 2015 թվականի հունվարի 7-ին տեղի ունեցած Չարլի Հեբդոյի գրասենյակների վրա կրակոցներից հետո։ Այն վերաթողարկվել է որպես սինգլ և մեկ շաբաթ անց զբաղեցրել 15-րդ հորիզոնականը 3FM-ի Mega Top 50 շքերթում։
Երգը նշվում է նաև Bon Iver խմբի 22, A Million ալբոմի «33 «GOD»» երգում։


== Տեսահոլովակ ==
Տեսահոլովակը նկարահանել է Դանիել Ուոլֆը՝ Ուկրաինայի Կիև քաղաքում։ 2015 թվականին SXSW կինոյի փառատոնում տեսահոլովակը հաղթել է լավագույն տեսահոլովակ մրցանակը։


== Ծանոթագրություններ ==


== Արտաքին հղումներ ==
 Paolo Nutini - Iron Sky [Short Film]
 Paolo Nutini - Iron Sky [Abbey Road Live Session]
Դեկտեմբերի 23

Դեկտեմբերի 23, տարվա 357-րդ (նահանջ տարիներին՝ 358-րդ) օրն է։

Տարվա ավարտին մնում է 8 օր։


== Դեպքեր ==
1876 - Սուլթան Աբդուլ Համիդը հրատարակեց Օսմանյան առաջին սահմանադրությունը։
1994 - ԼՂՀ Գերագույն Խորհրդի կողմից Ռոբերտ Քոչարյանն ընտրվեց անկախ Արցախի առաջին նախագահ։


== Ծնունդներ ==
1804 - Շառլ Օգյուստեն դը Սենտ-Բյով, ֆրանսիացի քննադատ և բանաստեղծ (վ. 1869)
1908 - Յուսուֆ Քարշ, լուսանկարիչ
1928 - Հովհաննես Չեքիջյան, հայ խմբավար, դիրիժոր, մանկավարժ
1950 - Վիսենտե դել Բոսկե, իսպանացի ֆուտբոլիստ և մարզիչ
1973 - Կարեն Կարախանյան, ուսանող–հրետանավոր, նշանառու, Արցախյան ազատամարտի մասնակից


== Մահեր ==
2011 - Կամո Նիգարյան, հայ նկարիչ, դիզայներ, լուսանկարիչ
2010 - Ստեփան Ալաջաջյան, հայ գրող, արձակագիր, թարգմանիչ (ծ. 1924)
Սավերսկոե

Սավերսկոե (ուկրաիներեն՝ Саверське), ավան Ուկրաինայի Չեռնիգովի մարզի Վարվայի շրջանում։
2006 թվականի տվյալներով Սավերսկոե ավանում բնակվում էր 18 մարդ։ Բնակչության խտությունը կազմում էր 250 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ֆոնտեն լը Պեն

Ֆոնտեն լը Պեն (ֆր.՝ Fontaine-le-Pin), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 347 մարդ, բնակչության խտությունը` 40.63 մարդ/կմ²: Բնակավայրը զբաղեցնում է 8.54 կմ² տարածք:


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 25 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 241 աշխատունակ (15-64 տարեկան)  բնակիչ, որոնցից ակտիվ էին 175-ը, իսկ ոչ ակտիվները` 66: Ակտիվության ցուցանիշը կազմում է 72,6 %: 175 աշխատունակ մարդկանցից աշխատել է 164 անձ (83 տղամարդ և 81 կին): Գործազուրկ են եղել 11 անձ (6 տղամարդ և 5 կին): 66 անաշխատունակներից 23-ը եղել են աշակերտներ կամ ուսանողներ, 25-ը` թոշակառուներ, իսկ 18-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արենի 1 կոշիկ

«Արենի 1» կոշիկ կամ 5500-ամյա կաշվե ոտնաման, 5500 տարեկան կաշվե կոշիկ, որը գտնվել է 2008 թվականին գերազանց վիճակում՝ Հայաստանի Հանրապետության Վայոց ձորի մարզի Արենի-1կամ Թռչունների քարանձավում։ Այն կաշվում թաքցրած մեկ մաս ունեցող կոշիկ է, որը մի քանի հարյուր տարի ավելի հին է, քան «Ötzi the Iceman»-ը և կաշվե կոշիկի ամենահին մասն է աշխարհում՝ հայտնաբերված հնագետների կողմից։ Կոշիկը թվագրվում է Ք.Ա. 4000-2600 տարի առաջ ընկած ժամանակահատվածին։ Հայտնաբերվել է միջազգային թիմի կողմից՝ Բորիս Գասպարյանի գլխավորությամբ ՀՀ ԳԱԱ հնագիտության և ազգագրության ինստիտուտի, Իռլանդիայի համալսարանի ներկայացուցիչների, UCLA-ի դասախոս Գրիգոր Արեշյանի կողմից։


== Հայտնաբերումը ==
Հայ ասպիրանտ Դիանա Զարդարյանը հայտնաբերել է կաշվե կոշիկը պեղումների ընթացքում՝ Հայաստանի հնագիտության և ազգագրության ինստիտուտի, ԱՄՆ-ի և Իռլանդիայի հնագետների թիմի հետ։ Կոշիկը հայտնաբերվել է մակերեսային հիմքի ներքևում, շրջված, կրով պատված շերտով, որը 45 սմ խորություն և 44-48 սմ լայնություն ուներ։ Շրջակայքում հայտնաբերվել են նաև այծի և եղջերուի եղջյուրներ։ Նույն տարածքում հայտնաբերվել է նաև գինի պատրաստելու ամենահին գործիքը։
Թիմի հայտնաբերումները հրապարակվեցին 2010 թվականի հունիսի 9-ին՝ «Plos One» ամսագրում։
Արենի 1 կոշիկը պահվում է Հայաստանի պատմության թանգարանում։


== Հետազոտություններ ==
Կոշիկը պահպանվել է Թռչունների քարանձավի զով և չոր պայմանների շնորհիվ։ Լայն պահեստի պարունակությունը հայտնաբերվել է նույն քարանձավում, որոնցից շատերը լավ պահպանված ցորեն, գարի և ծիրանի կտեր էին։ Կոշիկը պարունակում էր խոտ, և հնագետները համոզված չէին, որ այն օգտագործվել է ոտքը տաք պահելու համար։ Գլխավոր հնագետը՝ Ռոն Փինհասին չէր կարողանում որոշել, թե ում է պատկանում կոշիկը՝ տղամարդու՞, թե՞ կնոջ։ Նա նշել է, որ այդ դարաշրջանում կոշիկը կարող էր պատկանել և տղամարդու։ Կոշիկի թելերը նույնպես պահպանված էին շատ լավ։
Մեծ նմանություններ կան մանուֆակտուրային տեխնիկայի և մեկ մասով կաշվե կոշիկների միջև՝ հայտնաբերված Եվրոպայի տարածքում։ Ըստ Փինհասիի՝ Արենի 1 կոշիկը նման է իռլանդական կոշիկների՝ 1950-ական թվականներին օգտագործվող։ Կոշիկները նման են Բալկանների ազգային կոշիկներին՝ դեռ օգտագործվող և հայտնի որպես Օպանկ։


== Տես նաև ==
Արենի-1 քարանձավային համալիր


== Ծանոթագրություններ ==
Վարդան Գաբոյան


== Կենսագրություն ==
Ծնվել է 1973 թ. հոկտեմբերի 25-ին, Լենինականում (այժմ՝ Գյումրի)։ 1991 թ. ավարտել է Գյումրիի թիվ 3 միջնակարգ դպրոցը։ 1991-93 թթ սովորել է Գյումրիի պոլիտեխնիկումի ռադիո-ապարատաշինության ֆակուլտետում։ Այդ տարիներին ինքնուս սովորել է նվագել կիթառ և 1993 թ. ընդունվել է Երևանի էստրադային և ջազային արվեստի պետական քոլեջ։ Ուսման տարիներին համագոծակցել է տարբեր խմբերի հետ, սակայն ավելի հայտնի է դարձել որպես մենակատար-կիթառահար։ 1996 թ-ից սկսել է դասավանդել Գյումրիի թիվ 7 երաժշտական դպրոցում, որտեղ անց է կացրել հաջորդ 6 տարիները։ Ստացել է Գյումրի քաղաքի լավագույն ուսուցչի կոչում։ Դասավանդելու հետ մեկտեղ, նվագել է «Quadro Sound» ջազ խմբում և «Գոհար» սիմֆոնիկ նվագախմբում։ 2003թ. տեղափոխվել է Երևան, ուր համագործակցել է «Sacvoyage» էթնիք ռոք և «Groove in Band» ֆանկ խմբերի, ինչպես նաև տարբեր հայկական էստրադայի ներկայացուցիչների հետ՝ Անդրե, Քրիստինե Պեպելյան, Արսեն Գրիգորյան (Մրո), Էմմի (երգչուհի), Արձագանք (խումբ), Արտավազդ Բայաթյան, Արամե (երգիչ), Արամ MP3 և ուրիշների։ Համերգներով հանդես է եկել եվրոպական տարբեր երկրներում և Մերձավոր Արևելքում։ Նվագել է «Հայ Սուպերսթար 4», «Երկու աստղ 4», «Իքս Ֆակտոր» «Դուդուկի նոր ընտրյալները», «Երգ Երգոց» և այլ հայկական հեռուստանախագծերում։ Թողարկել է «Home» և «The Crazy Lover» ձայնասկավառակները։ 


== Հղումներ ==
Նատրիումի արսենիդ

Նատրիումի արսենիդ, նատրիումի և արսենի երկտարր միացություն Na3As բանաձևով։ Մանուշակագույն բյուրեղներ, ինքնայրվում է օդում։


== Ստացում ==
Ռեակցիան վակուումում՝
  
    
      
        
          
            3
            N
            a
            +
            A
            s
             
            
              
                →
                
                  200
                  −
                  
                    450
                    
                      o
                    
                  
                  C
                
              
            
             
            N
            
              a
              
                3
              
            
            A
            s
          
        
      
    
    {\displaystyle {\mathsf {3Na+As\ {\xrightarrow {200-450^{o}C}}\ Na_{3}As}}}
  Ռեակցիան ամոնիակում՝
  
    
      
        
          
            3
            N
            a
            +
            A
            s
             
            
              
                →
                
                  −
                  
                    33
                    
                      o
                    
                  
                  C
                
              
            
             
            N
            
              a
              
                3
              
            
            A
            s
          
        
      
    
    {\displaystyle {\mathsf {3Na+As\ {\xrightarrow {-33^{o}C}}\ Na_{3}As}}}
  


== Ֆիզիկական հատկություններ ==
Նատրիումի արսենիդը իրենից ներկայացնում է մանուշակագույն բյուրեղներն հեքսագոն բյուրեղացանցով։ Վանդակի պարամետրերն են՝ a = 0,5088 նմ, c = 0,8982 նմ, Z = 2։


== Ծանոթագրություններ ==


== Գրականություն ==
Справочник химика/ Никольский Б.П. և այլք
Руководство по неорганическому синтезу։ В 6-ти томах/ Брауэр Г. և այլք
Диаграммы состояния двойных металлических систем/ Н. П. Лякишева
Նովոգորոժենո

Նովոգորոժենո (ուկրաիներեն՝ Новогорожене), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1910 թվականին։
2001 թվականի տվյալներով Նովոգորոժենո գյուղում բնակվում էր 26 մարդ։ Բնակավայրը զբաղեցնում է 0,41 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռամեն

Ռամեն կամ ռամյոն  (ճապ.՝ 拉麺、柳麺 ռա:մեն), ճապոնական ուտեստ ցորենից պատրաստված լապշայով։ Փաստացիորեն իրենից ներկայացնում է ոչ թանկ ֆասթֆուդ, որն ունի մեծ էներգետիկ արժեք և լավ համ։ Համարվում է չինական, կորեական և ճապոնական խոհանոցների ուտեստ։


== Ռամենի պատմություն ==
Ինքը «ռամեն» բառը ծագում է երկու չինական «լամյան» հիերոգլիֆներից (չինարեն ավանդ. 拉麺, հեշտ. 拉面 , պինին: lāmiàn, պալլ.: լամյան), որոնք ճապոներենում կարդացվում են որպես «ռա» և «մեն» և նշանակում են «ձգել» և «լապշա» համապատասխանաբար։ Նույն բառը Միջին Ասիայում արտասանվում է որպես լագման։ Ռամենը համարվում է Ճապոնիայից Չինաստան եկած ուտեստներից մեկը. չինական լապշայի պատրաստման տարբերակը մի փոքր տարբերվում է միջինասիականից, այդ իսկ պատճառով չինացիները ռամենն անվանում են «ճապոնական լամյան»։
Ռամենի հայրենիքը Չինաստանն է, և Ճապոնիայում այն ևս անվանում են տյուկա սոբա (չինական լապշա), Կորեայում՝ ռամեն (կորեերեն՝ 라면): Ճապոնացիները սկսել են ուտել այն 20-րդ դարի 10-ական թվականներին, մոտավորապես այն ժամանակ, երբ չինական խոհանոցը սկսեց իր վրա լայն ուշադրություն գրավել։ Երբ ուտեստը առաջին անգամ հայտնվեց Ճապոնիայում, այն հիմնականում վաճառում էին փոքր փողոցային սրճարաններում՝ ռամեն-յաներում։ Այսօր ռամենը դեռևս վաճառում են ռամեն-յաներում, սակայն վերջին ժամանակներում այն սկսել են վաճառել և՛ սրճարաններում, և՛ ռեստորաններում և նույնիսկ առևտրային ավտոմատներում, որ նման են սրճարանային ավտոմատներին։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==
Ռոստինկա

Ռոստինկա (ռուս.՝ Ростынка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մահինուր Օզդեմիր

Մահինուր Օզդեմիր (անգլ.՝ Mahinur Ozdemir, նոյեմբերի 7, 1982(1982-11-07), Սխարբեեկ, Բրյուսել, Բելգիա), բելգիացի քաղաքական գործիչ։ Բելգիայի խորհրդարանի ամենաերիտասարդ անդամն ու առաջին բելգիացի խորհրդարանականը, որը հիջաբ էր կրել։ Եղել է «Մարդասիրական ժողովրդավարական կենտրոն» կուսակցության անդամ, սակայն 2015 թվականին հեռացվել է կուսակցությունից՝ Հայոց ցեղասպանությունը չճանաչելու համար։


== Կենսագրություն ==
Օզդեմիրն ունի երկքաղաքացիություն՝ Բելգիայի և Թուրքիայի։ Նա տիրապետում է ֆրանսերենի, ֆլամանդերենի, անգլերենի, թուրքերենի և իսպաներենի։ Նա նաև ունի քաղաքագիտության և հանրային կառավարման ոլորտում գիտական աստիճան, որը նա ստացել է Բրյուսելի ազատ համալսարանում։ Բացի այդ, Մահինուր Օզդեմիրը Սխարբեկի մի շարք ոչ կառավարական կազմակերպությունների ակտիվ անդամ է և ուսանողական կազմակերպության հիմնադիր։ 2006 թվականին Մահինուրն ընտրվել է Սխարբեկի քաղաքային խորհրդի անդամ։ 2009 թվականին Օզդեմիրը ընդգրկվել է քրիստոնյա դեմոկրատների «Հումանիստական ժողովրդավարական կենտրոն» կուսակցության կազմում, և նույն տարվա հունիսին նրանց կողմից ընտրվել խորհրդարանում։ Նա դարձել է խորհրդարանի առաջին հիջաբ կրող անդամը։ 2010 թվականի հուլիսի 30-ին Մահինուր Օզդեմիրն ամուսնացել է Ռահմի Գոկտաշի՝ Արդարություն և զարգացում կուսակցության խորհրդարանական կցորդի հետ։


== Հայոց ցեղասպանության ժխտում ==

2015 թվականի մայիսի 29-ին Մահինուր Օզդեմիրը հեռացվել է «Մարդասիրական ժողովրդավարական կենտրոն» կուսակցությունից, երբ հրաժարվել է Առաջին համաշխարհային պատերազմի ընթացքում հայերի զանգվածային սպանությունները ցեղասպանություն անվանել։ Կուսակցության ղեկավարը հայտարարել է, որ Մահինուրի այս արարքը հակասում է կուսակցության բարոյական սկզբունքներին, և կուսակցության՝ Հայոց ցեղասպանությունը չճանաչող բոլոր անդամները հեռացվելու են։ Օզդեմիրը, մեկնաբանելով այս միջադեպը, հայտարարել է, որ իր արարքը խոսքի ազատության դրսևորում է։ «Արդարություն և զարգացում» կուսակցությունը աջակցել է նրան, ինչպես նաև ի աջակցություն Մահինուրի՝ թուրքական համայնքը Բրյուսելում ցույց է անցկացրել։


== Ծանոթագրություններ ==
Հոբելյանական (թխվածքաբլիթ)

«Հոբելյանական», շաքարի թխվածքաբլիթի ապրանքանիշ, արտադրվել է Ռուսաստանում 1913 թվականից։ Թխվածքաբլիթն ունի դեղին գույն, ուղղանկյունաձև տեսք և փխրուն է։


== Պատմություն ==
Առաջին անգամ «Հոբելյանական» թխվածքաբլիթները պատրաստվել են Մոսկվայում՝ «Ս.Սիու և Կո» ընկերակցության հրուշակեղենի ֆաբրիկայում, որը հիմնադրվել է ֆրանսիացի պարֆյումեր Ադոլֆ Սիուի կողմից։ Այս թխվածքաբլիթի թողարկումը նվիրված էր 1913 թվականին Ռոմանովների ռուս թագավորների տոհմի 300-ամյակին։ 1920 թվականին, ազգայնացումից հետո, ֆաբրիկան վերանվանվեց «Բոլշևիկ»։
1993 թվականին «Բոլշևիկ» ԲԲԸ-ն արտոնագրել է «Հոբելյանական» թխվածքաբլիթի բաղադրատոմսը։ «Բոլշևիկ» գործարանը 1992 թվականին ձեռք է բերել ֆրանսիական Danone ընկերությունը, 2006 թվականից բիսկվիտի Danone ամբողջ բիզնեսը վաճառվել է Kraft Foods ընկերությանը, արդյունքում նոր տերերին անցել են և՛ ապրանքանիշի, և՛ թխվածքաբլիթի բաղադրատոմսի իրավունքները, 2013 թվականին Kraft Foods սնեկային բիզնեսը հատկացվել է Mondelēz International ընկերությանը։
2013-2014 թվականներին թխվածքաբլիթի վրա տպագրված նկարը պարունակում էր «100 տարի» գրությունը՝ «Հոբելյանական»-ի թողարկման մեկնարկի հարյուրամյակի պատվին։
2017 թվականի դրությամբ «Հոբելյանական» թխվածքաբլիթներն արտադրվում են Վլադիմիրի մարզի Սոբինկայի «Բոլշևիկ» գործարանում (որտեղ 2011-2012 թվականներին արտադրվել է Մոսկվայի «Բոլշևիկ» ֆաբրիկայում) և Կրասնոդարի երկրամասի Տիմաշյովսկի «Կուբան» հրուշակեղենի կոմբինատում։


== Արտադրության տեխնոլոգիա ==
Բաղադրությունը (գրամի մեջ)՝ բարձր տեսակի ալյուր 100, եգիպտացորենի օսլա 7,4, շաքարի փոշի 29, օշարակի փոխարինող 4, մարգարին 35,անարատ կաթ 3,5, մելանժ 5, վանիլային փոշի 0,7, աղ 0,7, սոդա 0,7, ամոնիումի 0,4, էսենցիա 0,2։ Պատրաստի արտադրանքի քաշը 161,52 գ է։
Բոլոր բաղադրիչները խառնվում են, ապա մասերով ավելացնում ալյուրը։


== Ծանոթագրություններ ==


== Գրականություն ==
История бренда «Юбилейное». 1913—2013. — М.: ООО «Крафт Фудс Рус», 2013. — 76 с. Արխիվացված է Մարտ 4, 2014 Wayback Machine-ի միջոցով:


== Արտաքին հղումներ ==
Տատյանա Բերսենեվա (2011-10-03)։ ««Բոլշևիկը» պաշտպանել է «Հոբելյանական» թխվածքաբլիթի իր իրավունքը՝ չնայած Մայակովսկու բանաստեղծության»։ Վերցված է 2014-03-04 
Նատալյա Վիշնյակովա։ «Ավանդական հոբելյանական թխվածքաբլիթներ։ Ի՞նչ հոբելյանի մասին է խոսքը։»։ Վերցված է 2014-03-04
Սիմոն (Բուլանըխի գավառ)

Անվան այլ կիրառումների համար տե՛ս՝ Սիմոն (այլ կիրառումներ)Սիմոն, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում է Կոփ ավանից 15 կմ հյուսիս-արևմուտք, Արածանի գետի աջ օանդակների վերնագավառում։


== Բնակչություն ==
XX դարի սկզբին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոսնիա և Հերցեգովինայի զինված ուժեր

Բոսնիա և Հերցեգովինայի զինված ուժեր (բոս․՝ Oružane snage Bosne i Hercegovine, խորվ.՝ Oružane snage Bosne i Hercegovine, սերբ.՝ Оружане снаге Босне и Херцеговине), Բոսնիա և Հերցեգովինայի անվտանգությունը, պաշտպանությունը և տարածքային ամբողջականությունը, նրա սահմանների անձեռնմխելիությունը պաշտպանող պետական ռազմական կառույց։


== Պատմություն ==
Բոսնիա և Հերցեգովինայի զինված ուժերը կազմավորվել են 2005 թվականին Բոսնիա և Հերցեգովինա Ֆեդերացիայի բանակի և Սերբիայի Հանրապետության բանակի հիման վրա։ Դրան նախորդել է Դեյոթյան համաձայնագրով ընդունված 1995 թվականի Բոսնիա և Հերցեգովինայի Հանրապետության բանակի և Խորվաթիայի պաշտպանության խորհրդի միաձուլումը։


== Ընդհանուր տեղեկություններ ==
Բոսնիա և Հերցեգովինայի զինված ուժերում հաշվվում են 16 000 մարդ։ Նրանցից 10 000 պրոֆեսիոնալ զինծառայող, 5 000 պահեստային և 1 000 քաղաքական գործիչ։ Բանակի 45,9 %-ը բոսնիացիներ են, 33,6 %-ը՝ սերբեր, 19,8 %-ը՝ խորվաթներ, 0,7 %-ը՝ այլ զինծառայողներ։


== Զորքի տեսակներ ==

Բոսնիա և Հերցեգովինայի զինված ուժերը կազմված են զորքի հետևյալ տեսակներից՝

Հետևազոր
Հրետանի
Ավիացիա
Ինժեներական զորքեր
Ռազմական հաղորդակցությունների զորքեր
Ռադիացիոն, քիմիական, կենսաբանական պաշտպանության զորքեր
Ռազմական հետախուզություն


== Ծանոթագրություններ ==


== Գրականություն ==
подполковник К. Бочкарев. О ходе подготовки Боснии и Герцеговины к интеграции в НАТО и Евросоюз // "Зарубежное военное обозрение", № 2, 2016. стр.17-22


== Արտաքին հղումներ ==
Բոսնիա և Հերցեգովինայի պաշտպանության նախարարության պաշտոնական կայքէջ Archived 2012-12-01 at the Wayback Machine. (բոսն.) (սերբ.) (խորվ.) (անգլ.)
Բոսնիա և Հերցեգովինայի բանակի կառուցվածք (սերբ.)
Քոլին Տրևորոու

Քոլին Տրևորոու (անգլ.՝ Colin Trevorrow, սեպտեմբերի 13, 1976(1976-09-13), Սան Ֆրանցիսկո, Կալիֆոռնիա, ԱՄՆ), ամերիկացի ռեժիսոր, սցենարիստ, պրոդյուսեր և դերասան։
Առավել հայտնի է որպես ռեժիսոր, սցենարիստ և այնպիսի ֆիլմերի պրոդյուսեր, ինչպիսիք են՝ Աշխարհը յուրայի դարաշրջանում և «Անվտանգությունը չի երաշխավորվում»։ 2013 թվականին առաջադրվել է «Անկախ ոգի» մրցանակի՝ լավագույն դեբյուտային ֆիլմի համար։


== Կենսագրություն ==
Քոլինը ծնվել է 1976 թվականի սեպտեմբերի 13-ին Սան Ֆրացիսկոյում։ 2002 թվականին առաջին անգամ հանդես է եկել որպես ռեժիսոր, պրոդյուսեր և սցենարիստ «Home Base» կարճամետրաժ ֆիլմում։ 2004 թվականին Քոլինը նույն դերում հանդես է եկել «Reality Show» ֆիլմում։ 2005 թվականին Քոլինն աշխատել է «Gary Under Crisis» հեռուստաշոուի վրա։ 2012 թվականին լույս է տեսել «Անվտանգությունը չի երաշխավորվում» ֆիլմը, որի ռեժիսորն ու պրոդյուսերն էր Քոլին Տրևորոուն։ Այդ աշխատանքի համար նա առաջադրվել է «Սանդենս» և «Սիջես» կինոփառատոնների մրցանակներին։ 2015 թվականին էկրան է բարձրացել «Աշխարհը յուրայի դարաշրջանում» ֆիլմը, որը Քոլինին իսկական հռչակ է բերել։
2015 թվականի օգոստոսին հայտնի էր դարձել, որ Տրևորոուն ընտրվել է որպես «Աստղային պատերազմների» IX դրվագի ռեժիսոր, որի էկրան բարձրանալը կայացել է 2019 թվականի դեկտեմբերին։
2017 թվականի սեպտեմբերի 6-ին հայտնի դարձավ, որ Lucasfilm և Walt Disney Pictures ստուդիաները Քոլին Տրևորոուին հանել են «Աստղային պատերազմների» IX դրվագի գլխավոր բեմադրիչի պաշտոնից՝ հետևյալ մեկնաբանությամբ․

Մի քանի օրից հայտնի է դարձել, որ ֆիլմի ռեժիսորը Ջեֆրի Ջեյքոբ Աբրամսն է, ով ավելի վաղ նկարահանել է Աստղային պատերազմներ։ Էպիզոդ VII։ Ուժի արթնացում ֆիլմը։


== Ֆիլմագրություն ==


== Ծանոթագրություններ ==


== Արտաքին հղումներ ==
Колин Треворроу (անգլ.) Internet Movie Database կայքում
Վեիկե-Ռակե (այլ կիրառումներ)

Վեիկե-Ռակե անունը կամ տերմինը կարող է վերաբերել հետևյալ հոդվածներին․

Վեիկե-Ռակե - գյուղ Էստոնիայի Ռակե շրջանի կազմում։
Վեիկե-Ռակե - գյուղ Էստոնիայի Ռաննու շրջանի կազմում։
Էգիր (արբանյակ)

Էգիր, Սատուրնի անկանոն արբանյակն է, հայտնաբերվել է Դեվիդ Ջուիտի կողմից 2004 թվականին։
Diva (երգ)

«Diva » (Դիվա), Եվրատեսիլ 1998 երգի մրցույթում Իսրայելը ներկայացրած երգչուհի Դանա Ինթերնեշնլի երգը, որի հեղինակներն են Ցվիկա Պիկը և Յոավ Գինայը։ Երգը գրավել է 1-ին հորիզոնականը, հավաքելով 172 միավոր։
Եվրատեսիլի բեմում Diva երգը կատարելիս Դանան կրել է արծաթագույն զգեստ, և նրա հետ բեմում են եղել 4 վոկալիստ։ Երգը 3 անգամ ստացել է 12 միավոր։


== Երգի դիրքը չարթերում ==


=== Ամենշաբաթյա չարթեր ===


=== Տարեվերջյան չարթեր ===


== Հավաստագրումներ ==


== Ծանոթագրություններ ==
Կոոիսի

Կոոիսի (էստ․՝ Köisi), գյուղ Էստոնիայի Յարվամաա նահանգի Կառեդա շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զայպեկուլ (գյուղ, Միյակինսկի շրջան)

Զայպեկուլ (ռուս.՝ Зайпекуль, բաշկիրերեն՝ Зәйпекүл), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնովցի (գյուղ, Յարմոլինի շրջան)

Անվան այլ կիրառումների համար տե՛ս՝ Անտոնովցի (այլ կիրառումներ)Անտոնովցի (ուկրաիներեն՝ Антонівці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Անտոնովցի գյուղում բնակվում էր 539 մարդ։ Բնակավայրը զբաղեցնում է 0,89 կմ² տարածք։ Բնակչության խտությունը կազմում էր 593,26 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլդենիկո

Օլդենիկո (իտալերեն՝ Oldenico), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 6 կմ² տարածք։ Բնակչությունը 2008 թվականի տվյալներով 254 մարդ է։ Հեռախոսային կոդը՝ 0161։ Փոստային ինդեքս 13030։ Խտությունը՝ 42 մարդ/կմ²։


== Ժողովրդագրություն ==
Բնակչության աճ.


== Ծանոթագրություններ ==


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Ճանապարհ բադիկներին (հեքիաթ)

Ճանապարհ բադիկներին (անգլ.՝ Make Way for Ducklings), ամերիկացի գրող Ռոբերտ Մաքքլոսկիի նկարազարդ գիրքը, որը հրատարակվել է 1941 թվականին։ Հեքիաթը պատմում է բադերի ընտանիքի մասին, որը հաստատվել է Բոստոն քաղաքում։ Գիրքը հեղինակի երկրորդ ստեղծագործությունն է, և նա դրա համար 1942 թվականին արժանացել է Կալդեկոդի մեդալի։
Գիրքը թարգմանվել է շատ լեզուներով։ Ռուսերենով գիրքը հրատարակվել է 2013 թվականին, «Վարդագույն ընձուղտ» հրատարակչությունում։


== Սյուժե ==
Պատմությունը տեր և տիկին Մալլարդ բադերի և նրանց բադիկների մասին է։ Մալլարդ ամուսինները Բոստոն են թռչում այնպիսի վայր գտնելու, որտեղ կարող են հիմնավորվել։ Նրանք կանգ են առնում քաղաքի կենտրոնական այգում, սակայն այն դեպքից հետո, երբ պարոն Մալլարդին քիչ էր մնում խփեր հեծանիվը, նրանք որոշում են տեղափոխվել ավելի հանգիստ վայր։ Արդյունքում նրանք բույն են հյուսում Չարլզ գետի վրա գտնվող փոքրիկ կղզում, որտեղ ծնվում են նրանց ութ բադիկները։ Բադիկները ծանոթանում են նաև ոստիկան Մայքլի հետ, որը կերակրում է նրանց։
Մի անգամ պարոն Մալլարդը թռչում է մերձակայքն ուսումնասիրելու և պայմանավորվում է կնոջը և երեխաներին հանդիպել կենտրոնական զբոսայգում։ Տիկին Մալլարդը և ութ բադիկները գնում են դեպի զբոսայգի, սակայն չեն կարողանում փողոցն անցնել մեքենաների հոսքի պատճառով։ Մայքլը կանգեցնում է շարժը, ինչպես նաև խնդրում է ծանոթ ոստիկաններին նույնն անել այլ վայրերում, որտեղ բադիկներն անցնում են ճանապարհը։ Նրանք բարեհաջող հասնում են այգի, որտեղ և ամբողջ ընտանիքն սկսում է ապրել։


== Մշակույթում ==
1978 թվականից Բոստոնում անց է կացվում բադիկների զգեստավորված շքերթ, որին մասնակցում են ինչպես մեծահասակները, այնպես էլ` երեխաները։
Գիրքն այնպիսի հաջողություն է ունեցել, որ Բոստոնի իշխանությունները որոշել են կենտրոնական այգում դնել գրքի գլխավոր հերոսուհու` մայրիկ բադիկի և նրա ութ ճուտիկների հուշարձանը։ Հուշարձանը կառուցվել է ըստ երկրպագու Նենսի Շենի էսքիզների։ Այս քանդակի կրկնօրինակը 1991 թվականին Բարբարա Բուշը նվիրել է Ռաիսա Գորբաչովային, ով Բոստոնում էր գործնական այցով։ Նույն թվականին քանդակը տեղադրվել է Մոսկվայի Նովոդևիչի վանքի մոտ գտնվող պուրակում, բայց հաջորդ գիշերը բադիկներց մեկին գողացել են։ 2000 թվականի սկզբին անհետացել են ևս երեք կերպարներ։ 2000 թվականի սեպտեմբերի 18-ին կոմպոզիցիան վերականգնվել է։ Բացման արարողությանը ներկա է եղել Միխայիլ Գորբաչովը՝ իր դստեր՝ Իրինայի հետ, Ռուսաստանում ԱՄՆ-ի արտակարգ դեսպան Ջեյմս Քոլինզը, մշակույթի այն ժամանակվա նախարար Միխայիլ Շվիդկոյը, Մոսկվայի կառավարության մշակույթի կոմիտեի նախագահ Իգոր Բուգաևը և այլն։
2002 թվականին Լորա Բուշը Մոսկվա կատարած այցի ժամանակ եղել է Ռուսական մանկական գրականության պետական գրադարանում և այնտեղ գտնվող երեխաների համար կարդացել «Ճանապարհ տվեք բադիկներին» գիրքը։


== Ծանոթագրություններ ==


== Արտաքին հղումներ ==
Роберт Макклоски. Дорогу утятам! М: Розовый жираф, 2013
Полупрофессиональный перевод на русский язык (с некоторыми сокращениями)
Роберт Макклоски. Дорогу утятам! (неофициальный перевод 2012 года)
Ացոնե

Ացոնե (իտալերեն՝ Azzone) կոմունա Իտալիայում, Լոմբարդիա մարզի Բերգամոյի գավառում։ Բնակչությունը ըստ 2008 թվականի տվյալներով կազմում է 450 մարդ։ Խտությունը կազմում է 27 մարդ/կմ²։ Տարածքը՝ 17 կմ²։ Փոստային ինդեքս՝ 24020։ Հեռախոսային կոդ՝ 0346։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար - 0346 54001
Էլեկտրոնային փոստ - info@comune.azzone.bg.it
Պաշտոնական կայք - http://www.comune.azzone.bg.it/


== Պատկերասրահ ==

		
		


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հերոսները (ֆիլմ, 2008)

«Հերոսներ» (անգլ.՝ Heroes), հնդկական դրամա ֆիլմ հինդի լեզվով, նկարահանել է Սամիր Կարնիկը, վարձույթի է դուրս եկել 2008 թվականի հոկտեմբերի 24-ին։ Չնայած էկրանի մի քանի աստղերի մասնակցությանը՝ ազգային վարձույթի վճարները չեն կարողացել ծածկել բյուջեի ծախսերը, և ֆիլմը տապալել է կինովարձույթը։


== Սյուժե ==
Ուսանողներ Սամիր Սուրին և Ալի Շահը շտապ պետք է ունենան լավ գնահատականներ «կինո» առարկայից։ Սա նրանց ստիպում է վավերագրական ֆիլմ նկարահանել, որի թեման նրանց հուշում է լրագրող Ակաշ Սարին, որը հարցազրույց էր վերցրել հնդիկ զինվորներից 1999 թվականի կարգիլյան պատերազմի ժամանակ։ Նրանցից երեքից, որոնք արդեն մահացել էին, նա ստացել էր նամակներ, որոնք պետք է հասցներ նրանց հարազատներին։ Սամիրը և Ալին որոշում են իրենք անել։ Սկզբից նրանք ուղևորվում են Փենջաբ՝ Կուլջիթ Սինգհի մոտ, որը կորցրել էր իր ամուսնուն՝ Բալկար Սինգհին։ Ապա հաշմանդամ նախկին օդաչու Վիկրամ Շերգիլի մոտ, որը կորցրել էր իր եղբորը՝ սպա Ջանանջային։ Եվ վերջապես ընկերները ընկնում են բժիշկ Նակվիի տուն, որը մահացած հետևակային լեյտենանտ Սահիլ Նակվիի հայրն էր։


== Դերեր ==
Վաստալ Ստեհ՝ Ալի (Նավաբ Սահիբ)
Սոհաիլ Խան՝ Սամիր (Սաանդհ)
Սալման Խան՝ Բալկար Սինգհ / Ջասսվինդեր Սիրնգհ, սիկհ զինվոր
Պրեիտի Զինտա՝ Կուլջիթ Կաուր, Ջասսիվինդրա Սինգհի այրին
Բոբբի Դեոլ՝ սպա Ջհանանջայ Շերգիլ
Սաննի Դեոլ՝ Վիկրամ Շերգիլլ, Ջանանջայի եղբայրը
Միթհուն Չակրաբորտի՝ բժիշկ Նակվի
Միթհուն Չակրաբորտի՝ լեյտենանտ Սահիլ Նակվի
Ամրիտա Արորա՝ Պրիյա, Սաանդհայի ընկերուհին
Ռիյա Սեն՝ Շիվանի, Ալիի ընկերուհին
Մոհնիշ Բեհլ՝ Ակաշ Սարին,  լրագրող
Պրատիկաշա Լոնկար՝ միսիս Նակվի
Տիննու Անանդ՝ Կինոինստիտուտի տնօրեն
Վիվեկ Շաուկ՝ պրոֆեսոր


== Սաունդթրեք ==


== Կարծիքներ ==
Կինոքննադատ Տարան Ադարշը ֆիլմին տվել է 5 աստղից 3.5։ Կանադական The Georgia Straight-ից Իտրատ Սաիդը «Հերոսներին» անվանել է ազգայնական ֆիլմ, որը մոտ է քարոզչությանը։


== Ծանոթագրություններ ==
Ինչպես ամուսնացրին բարի կտրիճին

Ինչպես ամուսնացրին բարի կտրիճին, 1974 թվականին նկարահանված սովետական ֆիլմ, կինոկատակերգություն, որը նկարահանվել է Վրացֆիլմ կինոստուդիայում՝ ռեժիսոր Նոդար Մանագաձեի գլխավորությամբ։ Ֆիլմի սցենարը գրվել է Էրլոմ Ախվլեդիանիի և Դավիթ Ջավախիշվիլիի հետ համատեղ։ Այն ստեղծվել է Վաժի Պշավելիի «Իվանե Կոտորաշվիլիի պատմությունը» պոեմի հիման վրա։ Ֆիլմի երաժշտությունը ստեղծել է Նոդար Բագունիան։ Ֆիլմի տևողությունը 69 րոպե է։


== Սյուժե ==
Ֆիլմի գլխավոր հերոսն՝ Իվանե Կոտորաշվիլին, ազգային հերոս, ով իր կյանքը նվիրել է հայրենի երկրին, պայքարելով օտար զավթիչների դեմ։ Նա ուներ իր սիրած աղջիկը՝ գեղեցկուհի Կետոն, որից հետ էլ արդյունքում նրանք ամուսնացան։


== Դերերում ==
Զուրաբ Քափիանիձե - Իվանե Կոտորաշվիլի
Նատո  Գագնիձե - Կատո
Վաղթանգ Ցխադաձե - Քիտես
Աբեսսալոմ Լորիա - քահանա


== Մրցանակներ ==
1975 համամիութենական կինոփառատոն՝ լավագույն ֆիլմային երգի համար (Նոդար Բագունիա)
1976 վրացական ֆիլմերի կինոփառատոն՝ Գլխավոր մրցանակ


== Արտաքին հղումներ ==
«Как доброго молодца женили» на сайте Кино-Театр.Ру
«Как доброго молодца женили» на сайте Медиатека(չաշխատող հղում)
Վոխնա (գետ)

Վոխնա (ռուս.՝ Во́хна), գետ Ռուսաստանում (Մոսկվայի մարզ)։


== Աշխարհագրություն ==
Վոխնա գետը սկիզբ է առնում Եսինո գյուղից հյուսիս գտնվող ճահճից և թափվում է Կլյազմա։ Ակունքը ծովի մակարդակից գտնվում է 140 մ բարձրության վրա։ Գետի ափին են գտնվում ձախից՝ Մարինկա, Խոդզա, աջից՝ Սլոգավկա։


== Հիդրոգրաֆիա ==
Վոխնա գետի երկարությունը կազմում է 28 կմ, ավազանի մակերեսը՝ 241 կմ2 է։


== Տես նաև ==
Գետ
Ակունք և Գետաբերան


== Արտաքին հղումներ ==
Ե․ Ժուկովա «Վոխնա գետը»
Սերգեյ Միխայլով

Սերգեյ Միխայլով (ռուս.՝ Серге́й Серге́евич Миха́йлов, 1912 - 1984), ռուս դիվանագետ, տնտեսագետ։ Արտակարգ և լիազոր դեսպան։


== Կենսագրություն ==
Խորհրդային Միության կոմունիստական կուսակցության անդամ, տնտեսական գիտությունների դոկտոր, պատմական գիտությունների թեկնածու, պրոֆեսոր։

1940-1941 թվականներ՝ Ռումինիայում ԽՍՀՄ առաքելության աշխատակից։
1941-1945 թվականներին Թուրքիայում եղել է ԽՍՀՄ դեսպանության առաջին քարտուղար։
1945 թվականից մինչև 1946 թվականը Թուրքիայում եղել է ԽՍՀՄ դեսպանության խորհրդական։
1946 թվականից մինչև 1948 թվականը եղել է ԽՍՀՄ արտաքին գործերի նախարարության 6-րդ եվրոպական բաժանմունքի վարիչի ժամանակավոր պաշտոնակատար։
1948 թվականին եղել է ԽՍՀՄ արտաքին գործերի նախարարության առաջին եվրոպական բաժանմունքի վարիչի տեղակալ։
1948-1950 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
1950 թվականից մինչև 1954 թվականը Իտալիայում եղել է ԽՍՀՄ դեսպանության խորհրդական։
1954 թվականից մինչև 1955 թվականը եղել է ԽՍՀՄ արտաքին գործերի նախարարության առաջին եվրոպական բաժանմունքի վարիչի տեղակալ։
1955 թվականի դեկտեմբերի 22-ից մինչև 1960 թվականի դեկտեմբերի 14-ը ի Ուրուգվայի Հանրապետությունում եղել է ԽՍՀՄ արտակարգ և լիազոր դեսպանորդ։
1960 թվականից մինչև 1961 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակից։
1961 թվականից մինչև 1965 թվականը եղել է ԽՍՀՄ գիտությունների ակադեմիայի Լատինական Ամերիկայի ինստիտուտի տնօրեն։
1965 թվականի սեպտեմբերի 30-ից մինչև 1974 թվականի մայիսի 30-ը Բրազիլիայում եղել է ԽՍՀՄ արտակարգ և լիազոր դեսպան։
1970 թվականի հուլիսի 24-ից մինչև 1975 թվականի հունվարի 6-ը Գայանայում եղել է ԽՍՀՄ արտակարգ և լիազոր դեսպան։
1974-1978 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2000 թվականի դեկտեմբերի 25)
1-ին դասի արտակարգ և լիազոր դեսպանորդ (2005 թվականի ապրիլի 8)
Արտակարգ և լիազոր դեսպան (2010 թվականի սեպտեմբերի 13)


== Ծանոթագրություններ ==


== Արտաքին հղումներ ==
Դեսպանը գիտի՝ ինչ է անում
Շուշտալեպ

Շուշտալեպ (ռուս.՝ Шушталеп), ավան Ռուսաստանի Կեմերովոյի մարզի Կալտանի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալեջո սուլ Մինչո

Վալեջո սուլ Մինչո (իտալերեն՝ Valeggio sul Mincio), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 12 305 մարդ։ Խտությունը կազմում է 173 մարդ/կմ²։ Տարածքը գրավում է 63,98 կմ²։ Փոստային ինդեքս՝ 37067։ Հեռախոսային կոդ՝ 045։
Համայնքի կազմում ընդգրկված բնակավայրերից է Բորգետոն, որտեղ պահպանվել են միջնադարյան ամրոցն ու կամուրջը։


== Պատկերասրահ ==


== Ծանոթագրություններ ==


== Արտաքին հղումներ ==
http://www.valeggio.com/comune/ Archived 2006-06-30 at the Wayback Machine.
Կալնայա (գյուղ, Դերաժնյայի շրջան)

Կալնայա (ուկրաիներեն՝ Кальна), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Կալնայա գյուղում բնակվում էր 673 մարդ։ Բնակավայրը զբաղեցնում է 2902 կմ² տարածք։ Բնակչության խտությունը կազմում էր 231,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլինկա (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ԻլինկաԻլինկա (ուկրաիներեն՝ Іллінка, Ղրիմի թաթարերեն՝ Yañı Celişay), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Վիլոր, Նովիյ Ջելիշայ։
2001 թվականի տվյալներով Իլինկա գյուղում բնակվում էր 1 366 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբդի Իփեկչի (փողոց)

Աբդի Իփեկչի (թուրքերեն՝ Abdi İpekçi Caddesi), գլխավոր առևտրային փողոց, գտնվում է Շիշլի շրջանում, Ստամբուլ։ Փողոցի երկարությունը կազմում է 700 մ։
Փողոցը վերջին տասնամյակում վերածվել է առևտրական կենտրոնի։ Այստեղ ամենամսյա վարձույթը մ²-ի համար կազմում է 3500 $։ Ներա պահին Թուրքիայի այս փողոցում գտնվում են մանրածախ խանութներ։
Փողոցում կան շատ բացառիկ և թանկ խանութները, որոնք վառառում են թուրքական բռենդի ապրանքներ։
Փողոցը իր անունը ստացել է հայտնի լրագրող և թերթի գլխավոր խմբագիր Աբդի Իփեկչի պատվին։ Իփեկչին սպանվել է 1979 թվականի փետրվարի 1-ին, իր սեփական մեքենայում։ 2000 թվականին Աբդի Իփեկչի մահվան վայրում դրվել է հուշարձան։
Որոշ խանութներ.

Hugo Boss
Chanel
Louis Vuitton
Giorgio Armani
Cartier
Prada
Hermès
Gucci
Ermenegildo Zegna
Dior
Tod's
DKNY
Escada
Burberry


== Ծանոթագրություններ ==
Օկնինա

Օկնինա (ուկրաիներեն՝ Вікнина), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Օկնինա գյուղում բնակվում էր 931 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Ինդոմանկա

Փոքր Ինդոմանկա (ռուս.՝ Малая Индоманка), գետ Ռուսաստանում, հոսում է  Վոլգոգրադի մարզում։ Գետաբերանը տեղակայված է Ինդոմանկա գետի ձախ ափին՝ 95 կմ հեռավորության վրա։ Գետի երկարությունը 18 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պահարե

Պահարե (Հայկ Սեդրակի Պետրոսյան փետրվարի 15, 1895(1895-02-15) կամ 1895, Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 1, 1968(1968-11-01) կամ 1968, Երևան, Հայկական ԽՍՀ, ԽՍՀՄ, կրել է Համուպ ծածկանունը, ապա ստորագրել է Պահարե գրական անունով), հայ դերասան, գրող, բանաստեղծ։ Վրաստանի Խորհրդային Հանրապետության վաստակավոր արտիստ 1943, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է 1895 թ. Նոր Բայազետում, վաղ հասակից ծնողների հետ տեղափոխվել Թիֆլիս, սովորել է Ներսիսյան դպրոցում, նկարչական ակադեմիայում, խաղացել Հայոց դրամատիկական թատրոնում։ Որոշ ժամանակ աշխատել է Բաքվի հայկական թատրոնում որպես դերասան և դրամատիկական ստուդիայի ղեկավար։ Այնուհետև երկար տարիներ աշխատել է Թբիլիսիի Ստեփան Շահումյանի անվան դրամատիկական թատրոնում։ Նա կատակերգակ դերասան էր, որի ուսուցիչները եղել են անվանի կատակերգակներ Դավիթ Թուրյանը, Արամ Վրույրը, Արշակ Մամիկոնյանը և ուրիշներ։
50-ամյա աշխատանքային գործունեության ընթացքում նա խաղացել է շուրջ 300 դեր, որոնց շարքին Նազար («Քաջ Նազար»), Մարտիրոս («Նամուս»)։ Նա միաժամանակ զբաղվել է գրականությամբ, առանձին գրքերով լույս են տեսել նրա «Գյուղերի կանչը», «Գեղարքունիք», «Հայրենիք» բանաստեղծությունների ժողովածուները, գրել է «Կոմերիտ Վաղոն» պոեմը, դրամատիկական գործեր, «Չաղ-չաղ թագավորը» պիեսը, որը բեմադրվել է Թիֆլիսի պատանի հանդիսատեսի թատրոնում և Ստեփան Շահումյանի անվան հայկական դրամատիկական թատրոնում։ Պահարեն պահանջկոտ, աշխատասեր դերասան էր, որի շնորհիվ դասվում է հայ թատրոնի տաղանդավոր կոմիկ դերասանների շարքը։ 1943 թ. Խորհրդային Վրաստանի գերագույն Սովետի նախագահությունը նրան շնորհել է վաստակավոր արտիստի կոչում։ Նա խաղացել է Լևոն Քալանթարի, Հովհաննես Աբելյանի, Օլգա Մայսուրյանի, Ժասմենի, Վահրամ Փափազյանի, Հասմիկի, Սիրանույշի և շատ նշանավոր դերասանների հետ։ 1966-1968 թթ. ապրել է Երևանում, որտեղ մահացել է։ Թաղվել է Կամոյում։


== Հրատարակված գրքեր ==
Գյուղերի կանչը, 1925։
Կոմերիտ Վաղոն (կենցաղային պոեմ), 1926։
Գեղարքունիք։ Բանաստ. ժող. 1912-1928, 1928։
Հայրենիք (առաջաբան՝ Ս. Ավչյան), 1958։
Թատերական հուշեր (խմբ., Ս. Պայազատ), 1960։
Ստեփան Քափանակյան, Հայկական թատերական ընկերություն, 1962։


== Գրականություն ==
Թատերական հուշեր - Պահարե - Հայկ Սեդրակի Պետրոսյան, Երևան, Հայպետհրատ, 1960։


== Ծանոթագրություններ ==
Ահաբեկչություն Բեռլինում (2016)

Բեռլինի ահաբեկչություն, ահաբեկչական գործողություն Գերմանիայի մայրաքաղաք Բեռլինում, 2016 թվականի դեկտեմբերի 19-ին։ Բեռնատար մեքենան Բեռլինի Սուրբծննդյան տոնավաճառի մոտ մտել է մարդկանց բազմության մեջ, որի հետևանքով զոհվել է առնվազն 9 մարդ և վիրավորվել է 50-ը։ Գերմանական ոստիկանությունը տեղի ունեցածը որակել է ահաբեկչություն։
Բեռնատարը շարժվել է 50-80 մետր, որից հետո ոստիկանությունը կանգնեցրել է այն, բեռնատարի վարորդը ձերբակալվել է։ Տեղեկությունների համաձայն, ահաբեկչության պատասխանատվությունն իր վրա է վերցրել Իսլամական Պետությունը։ Բեռնատարի ուղևորը մահացել է տեղում։


== Տես նաև ==
Ահաբեկչություն Նիսում (նմանօրինակ ահաբեկչություն)


== Ծանոթագրություններ ==
1957 թվականի ԱՄՆ-ի լավագույն սինգլներն ըստ Billboard ամսագրի

1957 թվականի ԱՄՆ-ի լավագույն սինգլները (անգլ.՝ Billboard Year-End Hot singles of 1957), Billboard ամսագրի ամենահայտնի սինգլների վերջնական ցուցակը, ըստ 1957 թվականի վաճառքի տվյալների.


== 1957  թվականի ցուցակ ==


== Ծանոթագրություններ ==


== Տես նաև ==
Billboard Hot 100


== Արտաքին հղումներ ==
Top 100 лучших синглов по годам (Архив)
Billboard Top Hits 1946-1958 mp3billboardtophits.blogspot.com